CELEX: 62014TN0710
Language: et
Date: 2014-10-06 00:00:00
Title: Kohtuasi T-710/14: 6. oktoobril 2014 esitatud hagi – Herbert Smith Freehills versus nõukogu

17.11.2014   
            
            
               ET
            
            
               Euroopa Liidu Teataja
            
            
               C 409/63
            
         6. oktoobril 2014 esitatud hagi – Herbert Smith Freehills versus nõukogu
   (Kohtuasi T-710/14)
   2014/C 409/84
   Kohtumenetluse keel: inglise
   
      Pooled
   
   
      Hageja: Herbert Smith Freehills LLP (London, Ühendkuningriik) (esindaja: advokaat P. Wytinck)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada Euroopa Liidu Nõukogu 23. juuli 2014. aasta otsus 18/c/01/14 ja
            
         
               —
            
            
               mõista nõukogult välja hageja käesoleva menetluse kohtukulud.
            
         
      Väited ja peamised argumendid
   
   Käesoleva hagiga palub hageja tühistada nõukogu 24. juuli 2014. aasta otsus 18/c/01/14, millega nõukogu keeldus rahuldamast kordustaotlust tutvuda määruse nr 1049/2001 (1) alusel teatud dokumentidega, mis puudutavad Euroopa Parlamendi ja nõukogu 3. aprilli 2014. aasta direktiivi tubaka- ja seonduvate toodete tootmist, esitlemist ja müüki käsitlevate liikmesriikide õigus- ja haldusnormide ühtlustamise kohta ning millega tunnistatakse kehtetuks direktiiv 2001/37/EÜ (2) vastuvõtmist.
   Hagi põhjenduseks esitab hageja kolm väidet.
   
               1.
            
            
               Esimene väide, et nõukogu rikkus määruse nr 1049/2001 artikli 4 lõike 2 teist taanet, kuna i) mitte kõik nõukogu määratletud dokumendid ei ole hõlmatud õigusnõustamise erandiga ja ii) esineb ülekaalukas üldine huvi nende dokumentide avalikustamiseks, mis on määratletud vastavalt hageja taotlusele dokumentidega tutvuda.
            
         
               2.
            
            
               Teine väide, et nõukogu rikkus määruse nr 1049/2001 artikli 4 lõiget 6, kuna nõukogu ei võimaldanud nõutud dokumentidega tutvuda osaliselt.
            
         
               3.
            
            
               Kolmas väide, et nõukogu tegi ilmse vea hageja taotluse tutvuda dokumentidega ulatuse hindamisel.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331).
   
      (2)  ELT 2014, L 127, lk 1.